Condado de Champaña

miniatura| Condados de Francia contra 1180.
O condado de Champaña era unha xurisdición feudal de Francia, formada pola unión de varios condados da casa de Blois (Meaux, Provins e Troyes) e varios señoríos; durante un tempo dominaron o condado de Reims pero finalmente non o deron conservado. O condado tiña autoridade feudal sobre varios señoríos e condados como Rumigny, Châtillon, Epernay, Vitry, Nogent, Château Renard, Mezieres, Bray, Grandpré, Braine, Joinville, Rethel, Porcien, Joigny, Bar-sur-Aube e Bar-sur-Seine. 

 Historia 
En 1152 á morte de Teobaldo IV o Grande de Blois, os dominios da casa dividíronse en tres grupos: 

 Blois, Chartres, Châteaudun e Beaugency. 
 o concello de Sancerre. 
 Troyes, Meaux e Provins. 

O fillo máis vello Henrique I, o liberal, recibiu estes territorios baixo o título de Conde de Champaña e Brie (Champaña era o nome da rexión de Troyes e señorías anexas, e Brie o nome da rexión de Meaux e señorías próximos); Teobaldo V, o segundo fillo, recibiu Blois, Chartres, etc. e o pequeno Estevo, o condado de Sancerre. O primeiro que usara o título de Conde de Champaña no canto de Conde de Troyes foi Hugo I sobre 1102. 

A liña do condado extinguiuse con Henrique III de Champaña (rei Henrique I de Navarra) ao que herdou a súa filla Xoana de Champaña ou Navarra, que trouxo aos condados do seu marido, o rei Filipe IV de Francia. Champaña e Brie xa non saíron do dominio real.

 Lista dos Condes de Champaña 
Véxase o condado de Troyes (Champaña) e o condado de Meaux (Brie). 

 Condes de Troyes e Meaux (con Provins) 

 Casa de Vermandois 

 967: Roberto de Vermandois, conde de Meaux (943-967) e Troyes (956-967), fillo de Heriberto II, conde de Vermandois. Casou con Adelaida Werra, condesa de Troyes, filla de Xilberto de Chalon, conde principal dos Borgoñóns.

 967 - 995: Heriberto IV de Vermandois, conde de Meaux e Troyes, fillo.
 995 - 1022: Estevo I, conde de Meaux e Troyes, fillo.

 Casa de Blois 

 1022 - 1037: Eudes II de Blois (983 † 1037), conde de Blois, de Reims, de Meaux e de Troyes, primo Casou en primeiras nupcias en 1003 con Matilde de Normandía († 1006). Casado en segundas nupcias con Ermengarda de Auvernia.

 1037 - 1047: Estevo II († 1047), conde de Meaux e Troyes, fillo (con Ermengarda de Auvernia).
 1047 - 1066: Eudes IV (II) († 1115), conde de Meaux e Troyes, fillo. En 1066 marchou a Inglaterra con Guillerme o conquistador que o nomeou Conde de Aumâle e quedou en Inglaterra. O seu tío adquiriu entón os seus dominios de Champaña.

 1066 - 1089: Teobaldo III de Blois (1019 † 1089), conde de Blois, de Meaux e de Troyes, fillo de Eudes II de Blois e Ermengarda de Auvernia. Casado en primeiras nupcias con Garsenda, filla do conde Herberto I de Maine. Casado en segundas nupcias con Adelaida de Valois, filla de Raúl III de Vexin.

Á morte de Teobaldo III, os dous condados da campaña foron separados:  

 Condes de Meaux 

 1089 - 1102: Estevo Henrique, († 1102), conde de Blois e Meaux, casado con Adela de Normandía, fillo de Teobaldo I e de Garsenda do Maine.
 1102 - 1151: Teobaldo IV de Blois, († 1151), conde de Blois e de Meaux, titulado Conde de Brie contra 1125, fillo.

 Condes de Troyes 

 1089 - 1093: Eudes III de Troyes († 1093), conde de Troyes, fillo de Teobaldo III de Blois e Adelaida de Valois.
 1093 - 1125: Hugo I de Champaña († 1126), conde de Troyes, adoptou o título de Conde de Champaña en 1102, irmán do precedente.

 Condes de Champaña e Brie 

 1102 - 1125: Hugo I de Champaña († 1126), fillo de Teobaldo III de Blois e Adelaida de Valois. Primeiro en titularse como conde de Champaña no canto do Conde de Troyes. Casado en primeiras nupcias (1093 e separado en 1104) con Constanza († 1125), filla do rei Filipe I de Francia. Casado en segundas nupcias (1110) con Isabel de Borgoña, filla do conde Estevo I de Borgoña.

 1125 - 1151: Teobaldo II de Champaña, († 1151), Conde de Blois (como Teobaldo IV) e Meaux, despois de Troyes, de 1125 titulado de Champaña e Brie, sobriño. Casado en 1123 con Matilde de Carintia († 1161).

 1151 - 1181: Henrique I o Liberal († 1181), conde de Champaña e Brie, fillo. Casado con María de Francia (1145 † 1198).

 1181 - 1197: Henrique II de Champaña († 1197), conde de Champaña e Brie, rei de Xerusalén (1192-1197), fillo. Casado en 1192 con Isabel de Xerusalén (1171 † 1206).

 1197 - 1201: Teobaldo III de Champaña, (1179 † 1201), conde de Champaña e Brie, irmán. Casado en 1199 con Branca de Navarra (contra 1175 † 1229).

 1201 - 1253: Teobaldo IV de Champaña coñecido como o Cancioneiro ou o Póstumo (1201 † 1253), conde de Champaña e Brie, fillo. Foi rei de Navarra como Teobaldo I dende 1234 ata 1253. Casado en primeiras nupcias en 1220 con Xertruda de Dagsbourg († sobre 1225), en segundas nupcias en 1222 con Inés de Beaujeu († 1231) e en terceiras nupcias en 1232 con Margarida de Borbón-Dampierre († 1256).

 1253 - 1270: Teobaldo V de Champaña (1238 † 1270), conde de Champaña e Brie, rei de Navarra (co nome de Teobaldo II), fillo (con Margarida de Borbón-Dampierre). Casado en 1255 con Isabel de Francia (1242 † 1271).

 1270 - 1274: Henrique III de Champaña chamado o Gordo (1244 † 1274), conde de Champaña e Brie, rei de Navarra (como Henrique I), irmán, fillo de Teobaldo IV e Margarida de Borbón-Dampierre. Casado en 1269 con Branca de Artois († 1302).

 1274 - 1305: Xoana de Champaña (1273 † 1305), condesa de Champaña e Brie, raíña de Navarra, filla. Casada en 1284 con Filipe IV de Francia o fermoso, rei de Francia. Debido a este matrimonio, os condados de Champaña e Brie entraron nos dominios reais da coroa francesa.

 Véxase tamén 
 Bibliografía 

 Auguste Longnon, Documents relatifs au comté de Champagne et de Brie, 1172-1361, Imprimerie Nationale, París 1901 : Presentación, Volume primeiro, Volume segundo e Volume terceiro.
 Michel Bur, La formation du comté de Champagne (v. 950-v. 1150), Nancy, 1977.
 Arnaud Baudin, Emblématique et pouvoir en Champagne. Les sceaux des comtes de Champagne et de leur entourage (fin XIe-début XIVe siècle), Éd. Dominique Guéniot, Langres, 2012.
Alphonse Roserot, Dictionnaire historique de la Champagne méridionale (Aube) des origines à 1790, Langres, 1943.

 Ligazóns externas 

 Xenealoxía 
 O condado de Champaña e Brie na Idade Media 
Categoría:Condados de Francia